**Navodilo za izpolnjevanje obrazca**

|  |  |
| --- | --- |
| **Vloga za spremembo dovoljenja** | *Vpiše se številka dovoljenja, ki je bila s strani davčnega organa podeljena pri izdaji dovoljenja. Podrobnejši opis podatkov, ki se spreminjajo v dovoljenju (navedba novih podatkov in tistih, ki se črtajo) se vpiše v 4. sklop »Dodatna obrazložitev« te vloge. Vloga se v ustreznih sklopih izpolni z novim stanjem podatkov. Polje predvideno za obseg odprem trošarinskih izdelkov v režimu odloga se izpolni le, če gre za navedbo novih izdelkov.* |
| **1. Identifikacijski podatki** | *Vpišejo se ustrezni podatki.* |
| Oseba, odgovorna za delovanje trošarinskega skladišča in namestnik | *Vpišejo se ime, priimek in kontaktni podatki (elektronski naslov, telefonska številka).* |
| Oseba in namestnik osebe pri pravni osebi, če je imetnik trošarinskega dovoljenja sklenil pogodbo o upravljanju trošarinskega skladišča z drugo osebo | *Vpišejo se ime, priimek in kontaktni podatki (elektronski naslov, telefonska številka).* |
| Osebe, odgovorne za poslovanje s trošarinskimi dokumenti | *Vpišejo se ime, priimek in kontaktni podatki (elektronski naslov, telefonska številka).* |
| Število in lokacije poslovnih in drugih prostorov, ki se uporabljajo za opravljanje dejavnosti | *Navedejo se naslovi lokacij, ki se uporabljajo za opravljanje dejavnosti.* |
| Navedba lokacij poslovnih in drugih prostorov, ki so predvideni za trošarinsko skladišče | *Navedejo se naslovi lokacij ter ali so to lastni ali najeti prostori.* |
| Opis dejavnosti s trošarinskimi izdelki z navedbo vrste postopkov, ki se bodo opravljali v trošarinskem skladišču | *Opišejo se dejavnosti, ki se bodo izvajale v trošarinskem skladišču. (npr. skladiščenje, proizvodnja, …).* |
| **2. Podatki o vrsti trošarinskih izdelkov** | *V stolpec (1) se označi trošarinske izdelke, ki so predmet dovoljenja.*  *V stolpec (2) se vpiše šestmestna kombinirana nomenklatura označenega trošarinskega izdelka, razen pri mirnem vinu, penečem vinu, drugih fermentiranih pijačah in pri energentih se vpiše osemmestna kombinirana nomenklatura in pri trdih gorivih štirimestna.*  *V stolpec (3) se vpiše predviden obseg proizvedenih ali skladiščenih količin trošarinskih izdelkov po posameznih vrstah za obdobje 12 mesecev.*  *V stolpec (4) se vpiše predviden obseg proizvedenih ali skladiščenih količin trošarinskih izdelkov, ki predstavljajo vhodne elemente dejavnosti s trošarinskimi izdelki, po posameznih vrstah za obdobje 12 mesecev.*  *V stolpec (5) se vpiše predviden obseg proizvedenih ali skladiščenih količin trošarinskih izdelkov, ki predstavljajo vmesne izdelke dejavnosti s trošarinskimi izdelki, po posameznih vrstah za obdobje 12 mesecev.*  *V stolpec (6) se vpiše predviden obseg odpreme trošarinskih izdelkov iz trošarinskega skladišča v režimu odloga za obdobje 12 mesecev.* |
| Način odpreme trošarinskih izdelkov | *Označi se vrsta transporta; kako bo organiziran prevoz – kot lastni ali drugače; kako se prevažajo trošarinski izdelki.* |
| Prejem trošarinskih izdelkov na lokaciji neposredne dobave | *V primeru, da vložnik navede, da bo izvajal prejem trošarinskih izdelkov na lokaciji neposredne dobave, mora v skladu s 27. členom ZTro-1 predložiti vlogo za odobritev neposredne dobave, v kateri navede seznam lokacij neposrednih dobav.* |
| Navedba podatkov o tehnični opremi, potrebni za opravljanje dejavnosti s trošarinskimi izdelki |  |
| **3. Knjigovodstvo trošarinskega zavezanca** |  |
| Opis delovanja računovodskega sistema | *Vpiše se kraj, kjer se nahaja računovodska evidenca in njen način vodenja ter način vodenja evidence trošarinskih izdelkov.* |
| Navedba podatkov o listinah, iz katerih so razvidni normativi porabe posameznih vrst trošarinskih izdelkov, po vrstah proizvodnje trošarinskih izdelkov |  |
| Zagotavljam elektronsko izmenjavo podatkov, ki zadevajo gibanje trošarinskih izdelkov | *Ta pogoj ne velja za vložnika zahtevka, ki v okviru svoje dejavnosti trošarinske izdelke, ki jih prejema iz tretje države ali tretjih ozemelj  po sprostitvi v prost promet odpremlja v režimu odloga samo na ozemlje Slovenije.*  *Vložnik mora urediti dostop do informacijskega sistema (EMCS), ki je namenjen spremljanju in nadzoru gibanj trošarinskih izdelkov v režimu odloga med državami članicami. EMCS deluje v portalu e-CARINA. Za dostop do slednjega se je potrebno prijaviti v podsistem EPOS. Podjetje, ki v podsistemu EPOS še nima prijavljenih digitalnih potrdil za osebe, ki smejo v njegovem imenu uporabljati posamezno aplikacijo, mora predhodno določiti osebo (pooblaščenca), ki bo s strani podjetja pooblaščena za prijavljanje digitalnih potrdil v EPOS, in sicer za osebe, ki smejo v imenu podjetja vstopati v portal e-Carina in uporabljati aplikacije. Ta oseba se v sistemu e-Carina FURS pooblasti tako, da se izpolni* [*obrazec pooblastila za dodelitev in preklic vlog v podsistemu EPOS (e-Carina)*](http://www.fu.gov.si/fileadmin/Internet/Carina/Poslovanje_z_nami/e_Carina/Obrazci/Pooblastilo_Obrazec_za_dodelitev_in_preklic_vlog_v_podsistemu_EPOS_eCarina.doc)*. Pravilno izpolnjeno in s strani upravičene osebe podpisano pooblastilo, se pošlje na naslov: Generalni finančni urad, Šmartinska cesta 55, 1000 Ljubljana. Po prijavi potrdila v podsistem EPOS prejme podjetje geslo po elektronski pošti z naslova* [*edi.carina@gov.si*](mailto:edi.carina@gov.si)*. Nato mora podjetje izvesti postopek nastavitve pooblastil na zunanjem portalu za posamično aplikacijo za zunanje uporabnike.* |
| Instrument zavarovanja predložen dne | *Izpolni davčni organ. Po predložitvi instrumenta zavarovanja se vloga šteje za popolno.* |